### MODALITAT BC (Borses Cotutela)

**Objectius.**

Donar suport a la realització d’estades per part de joves investigadors que hagin signat (a través del seu programa de doctorat) un contracte de cotutela amb una Universitat estrangera.

**Destinataris.**

Els ajuts es destinaran a finançar viatges i estades de personal investigador novell (doctorat):

1. Estudiants de tercer cicle que gaudeixen d’una beca competitiva que no contempli la possibilitat d’estades en règim de cotutela.
2. Estudiants de tercer cicle que no gaudeixen d’una beca o ajut, sempre que l’investigador d’un projecte competitiu o grup consolidat acrediti que col·labora amb regularitat en un projecte i sempre que sigui amb cofinançament.

**Condicions de la modalitat BC.**

1. L’ajut es concedirà una sola vegada per a un període de tres anys (temps estimat de realització de la tesi doctoral)
2. L’import subvencionat no serà superior al 75 % del cost de la matrícula en el centre estranger i amb un màxim de 2.500 €
3. És imprescindible que els becaris (FI, FPU, FPI, APIF) sol·licitants, tinguin el seu currículum actualitzat a la base de dades del GREC en data posterior a l’1 de gener de l’any en que es resolguin els ajuts.

**Documentació.**

* Imprès de sol·licitud degudament complimentat, amb el vist i plau del Coordinador del Programa de Doctorat i amb reconeixement del cofinançament per part del programa.
* Cal adjuntar el contracte de cotutela
* Pressupost de matrícula de la Universitat estrangera

**Tramitació i presentació de les sol·licituds.**

Els impresos per sol·licitat aquest ajut es poden recollir o demanar a:

Oficina de Recerca de Belles Arts

Tel. 93 403 40 49

Les sol·licituds s’han d’adreçar al President de la Comissió de Recerca de Belles Arts i s’han de presentar a l’Oficina de Recerca esmentada, en l’imprès normalitzat acompanyades de la documentació adient.

Les sol·licituds han d’anar signades pel sol·licitant i han de comptar amb el vistiplau del Coordinador del Programa de Doctorat.

Es faculta a l’Oficina de Recerca de Belles Arts per demanar a les persones interessades els documents necessaris que manquin per a l’avaluació, així com la modificació de defectes esmenables que puguin aparèixer a la sol·licitud. En cas que aquests requisits no es compleixin, la Comissió pot determinar l’ajornament de l’estudi fins que es presentin o modifiquin els documents.

**Terminis de la convocatòria.**

Els terminis d’admissió de sol·licituds són oberts. La Comissió avaluarà en cada reunió totes les sol·licituds que arribin amb una antelació de 72 hores a la data prevista per a la reunió, sempre que reuneixin els requisits.

Es preveuen dues reunions anuals de la Comissió de Recerca, llevat que l’acumulació de peticions o de temes per a tractar aconsellin fer alguna reunió extraordinària.

Les dates de reunió previstes durant l’any són:

* mes de març-abril
* mes d’octubre-novembre

**Condicions Generals.**

* En cas que els ajuts no s’utilitzin en el termini de tres mesos posteriors a la data de concessió, els imports retornaran al pressupost d’origen a disposició de la Comissió, llevat de causes justificades que hauran d’exposar-se per escrit abans de la finalització d’aquest termini. Aquest termini es comptarà a partir de la data prevista de sortida.
* En tot cas serà necessària l’autorització prèvia de la Comissió per poder destinar els ajuts a finalitats diferents d’aquelles per a les quals van ser concedits, sempre dins la mateixa modalitat.

El President de la Comissió de Recerca

Barcelona, 30 de gener de 2015